     ร้านในปั๊มน้ำมันแบบไม่ต้องนั่งทานมักเป็นร้านที่เหมาะสมกับเราๆ ชาวเร่งรีบ เติมน้ำมันและแวะซื้อนิดหน่อย ทานในรถเวลาติดไฟแดง แก้หิวได้บ้าง ไม่ทานเลยก็จะไม่มีแรงทำงานอีก วันนี้อุ๋มเจอร้านหมูปิ้งในปั๊มค่ะ แก้หิวยามบ่าย เติมพลังและไปลุยต่อเลย

พิกัด: 
     ร้านอร่อย ณ บางจาก (ชื่อน่ารักดี สื่อถึงสถานที่ตั้งได้ด้วย) เป็นร้านขายหมูปิ้ง ตั้งอยู่ในปั๊มน้ำมันบางจาก เยื้องกับม.ธุรกิจบัณฑิตย์ ถ้าขับมาทางแยกพงษ์เพชร มุ่งหน้าไปถนนแจ้งวัฒนะ ปั๊มบางจากจะอยู่ซ้ายมือค่ะ 

เมนูด่วน:
     • หมูปิ้ง ไม้ละ 10 บาท เป็นหมูปิ้งที่รสชาติดีมาก กลมกล่อมเลย หมักหมูได้ดี ออกหวานเค็ม เนื้อหมูปนมันนิดหน่อย ไม้ใหญ่กำลังดี และไม่ปิ้งจนไหม้เกรียบค่ะ 

     • หมูฝอย ถุงละ 20 บาท ได้ในปริมาณน้อยหน่อย รสออกหวานนำ ทานคู่ข้าวเหนียวน่าจะพอดี เนื้อหมูฝอยไม่แข็งเป็นลวด ทานแล้วไม่ทิ้มแทงฟันเป็นใช้ได้ 

     ร้านนี้เปิดได้สักพักแล้วค่ะ คนมาซื้อไม่เยอะเท่าไหร่ ช่วยๆกันซื้อหน่อยนะคะ ไม่แพงด้วย อร่อยอีกต่างหาก 